《寄用晦上人》
宋代·魏野

帝里如何忘旧山，却因知已得名贤。
司仓道合唯无可，吏部交游祇大颠。
紫色袈裟无蕙带，清斋衬施有苔钱。
诗中琴里偏相忆，用晦还应信仲先。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。